यातायात व्यवस्था में सुधार करें
थानेमें शुक्रवार को हुई सीएलजी की बैठक में ग्रामीण डिप्टी सुरेश कुमार जांगिड़ ने कस्बे की यातायात व्यवस्था सुधारने के निर्देश दिए हैं। बैठक में सीएलजी सदस्यों ने कई समस्याएं रखी। नगर पालिका के पूर्व उपाध्यक्ष डूगंरमल सैनी ने प्रतिबंधित चाइनीज धागे की बिक्री रोकने महिला सदस्य बनाने की मांग की।
एडवोकेट महेंद्र सैनी ने यातायात व्यवस्था में सुधार करने के लिए वन-वे लागू करने, रामगोपाल सोनी ने प्रेशर हॉर्न पर रोक लगाने की मांग रखी। इस पर डीएसपी ने नए साल से यातायात व्यवस्था के लिए बाजार में दो कांस्टेबल लगाने, भोमिया की गली से होकर छोटे वाहनों का एक तरफा यातायात करने, बिना गार्ड वाली एटीएम रात 11 बजे बाद बंद करवाने के निर्देश दिए। चाइनीज धागे की बिक्री करने वाले दुकानदारों पर ईओ के साथ मिलकर कार्रवाई करने को कहा। डीएसपी ने व्यापार मंडल से सर्दी को देखते हुए बाजार में चौकीदार बढ़ाने की अपील की। बैठक में थानाधिकारी धर्मेंद्र मीणा, पूर्व भाजपा अध्यक्ष द्वारकाप्रसाद सैनी, बजरंग दल के जिला सह संयोजक बसंत चेजारा, पूर्व पार्षद मुश्ताक खान, महबूब खान मास्टर, पूर्व पार्षद महावीर नायक आदि मौजूद थे।
सीसीटीवी कैमरे लगाए
मुख्यबाजार गांधी चौक में अग्रवाल समाज समिति एवं पूर्व व्यापार मंडल अध्यक्ष शिवकुमार क्याल की ओर से लगाए गए सीसीटीवी कैमरों का उद्घाटन किया गया। कार्यक्रम की अध्यक्षता ईओ भरत कुमार ने की। इसी प्रकार कस्बे में गोशाला रोड पर पूर्व चेयरमैन रामवतार चेजारा ने कैमरे लगाए हैं। ढीलसर सरपंच अमरसिंह ने गांव के सार्वजनिक चौक पर सीसीटीवी कैमरे लगाने की घोषणा की।
बिसाऊ. गांधी चौक में लगे सीसी टीवी कैमरे का उदघाटन करते हुए सीओं।
एसोसिएशन की बैठक 27 को
hin_Deva hin_Deva hin_Deva npi_Deva hin_Deva bho_Deva hin_Deva